b'\n_START_ARTICLE_\nAnton Antonovi\xc4\x8d Skalon\n_START_SECTION_\n\xc5\xbdivljenje\n_START_PARAGRAPH_\nNjegov prastari o\xc4\x8de, francoski plemi\xc4\x8d, se je preselil v \xc5\xa0vico, od koder se je njegov stari o\xc4\x8de leta 1710 preselil v Moskvo. Njegov o\xc4\x8de, Anton Danilovi\xc4\x8d Skalon, je bil generalporo\xc4\x8dnik._NEWLINE_Leta 1775 je kot vojak vstopil v Preobra\xc5\xbeenski polk, od koder je bil \xc4\x8dez sedem let preme\xc5\xa1\xc4\x8den v Semjonovski polk. 13. januarja 1783 je bil povi\xc5\xa1an v poro\xc4\x8dnika in preme\xc5\xa1\xc4\x8den v Sibirski dragonski polk; 9. maja 1798 je bil imenovan za poveljnika polka._NEWLINE_11. marca 1799 je bil povi\xc5\xa1an v polkovnika in 15. oktobra 1800 v generalmajorja. 30. marca 1802 je postal poveljnik Irkutskega dragonskega polka. Med 27. novembrom 1802 in 26. aprilom 1806 je bil upokojen zaradi doma\xc4\x8dih zadev._NEWLINE_Ob pri\xc4\x8detku patriotske vojne leta 1812 se je vrnil v voja\xc5\xa1ko slu\xc5\xbebo kot poveljnik Irkutskega dragonskega polka, nato pa je postal poveljnik 10. brigade 3. konjeni\xc5\xa1ke divizije._NEWLINE_Padel je 5. avgusta 1812 med bitko za Smolensk.'